Pe amandaje guasuetépe ijatýkuri haimete 700 tapicha omotenondéva Ogaykeregua Aty Táva Paraguaygua ha upéicha avei ambue tapicha aty ouva'ekue Argentina, Brasil, Chile ha Uruguay retâgui. Mbo'ehára David Galeano Olivera oñe'êkuri ñande ypykuérare: araka'e ha moôguipa ou hikuái, moô moôpa oiko ko'áĝa, mba'éichapa oiko hikuái, ijepokuaa, iñe'ê, hemiandu ha máva mávapa umi hemikotevê. Upekuévo omombe'úkuri avei mba'eichaitépa oî ko'aĝaite ñane Avañe'ê, moôpa oñembo'e ha omyesakâ avei ATENEO DE LENGUA Y CULTURA GUARANI rembiapo ñane retâ ha ambue tetâ rupi. Avei oñe'êkuri ñane retâ Paraguay rekóre ha he'íkuri mávapa, hetave mba'e apytépe, umi tembikuaa, jepokuaa ha jerovia oguerekóva hapo Guarani rekópe.